Na temelju članka 17. i 19. stavak 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19) - u nastavku teksta: ZSN, Općinski načelnik Općine Lekenik objavljuje

**JAVNI NATJEČAJ**

**za imenovanje pročelnika/ce Jedinstvenog upravnog odjela Općine Lekenik na neodređeno vrijeme – 1 izvršitelj/ica, uz obvezni probni rad u trajanju od tri mjeseca**

Na javni natječaj (dalje: natječaj) mogu se ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se ravnopravno na oba spola.

Kandidati moraju ispunjavati **opće uvjete** **za prijem u službu** propisane člankom 12. ZSN, i to:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima.

Osim općih uvjeta za prijam u službu kandidati moraju ispunjavati sljedeće **posebne uvjete za prijam u službu**:

* magistar struke ili stručni specijalist pravne ili poslovno upravne-ekonomske struke,
* najmanje jedna (1) godina radnog iskustva na odgovarajućim poslovima,
* položen državni ispit,
* završen specijalistički program izobrazbe iz područja javne nabave,
* organizacijske sposobnosti i komunikacijske vještine potrebne za uspješno upravljanje Jedinstvenim upravnim odjelom,
* poznavanje osnovnih programa i rada na računalu.

Iznimno, na radno mjesto pročelnika Jedinstvenog upravnog odjela može biti imenovan sveučilišni prvostupnik, odnosno stručni prvostupnik pravne ili poslovno upravne-ekonomske struke koji ima najmanje 5 godina radnog iskustva na odgovarajućim poslovima i ispunjava ostale uvjete za imenovanje, ako se na natječaj ne javi osoba koja ispunjava propisani uvjet stupnja obrazovanja.

Osim navedenih stručnih uvjeta kandidati moraju ispunjavati i uvjete utvrđene člancima 12., 13. i 14., Zakona.

Pod radnim iskustvom na odgovarajućim poslovima podrazumijeva se radno iskustvo ostvareno na poslovima odgovarajuće stručne spreme i struke, sukladno članku 13. ZSN. Ravnopravno se mogu natjecati i osobe koje su stekle potrebno radno iskustvo na odgovarajućim poslovima, a nemaju položen državni ispit uz obvezu da ispit polože u roku od godine dana od dana imenovanja.

Ne može biti imenovana osoba za čiji prijam postoje zapreke iz članaka 15 i 16 ZNS.

Ako kandidat ostvaruje pravo na prednost pri zapošljavanju prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju na temelju članka 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.). Dodatne informacije za ostvarivanje prava prednosti pri zapošljavanju navedene su na sljedećoj poveznici: [Prednost pri zapošljavanju - gov.hr](https://www.gov.hr/hr/prednost-pri-zaposljavanju/916).

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dokazuju to rješenjem ili potvrdom o priznatom statusu iz koje je vidljivo to pravo.

Kandidati koji ostvaruju pravo prednosti pri zapošljavanju na temelju članka 48.f Zakona o zaštiti vojnih i civilnih invalida rata („Narodne novine“, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog Natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.).

**Uz prijavu na natječaj kandidati su dužni priložiti:**

1. životopis,
2. dokaz o hrvatskom državljanstvu (preslika domovnice ili osobne iskaznice),
3. preslika osobne iskaznice,
4. dokaz o stručnoj spremi (presliku diplome kojom se potvrđuje ispunjavanje uvjeta stupnja obrazovanja (stručne spreme) i struke određene ovim Natječajem),
5. dokaz o radnom iskustvu na odgovarajućim poslovima (preslika rješenja, ugovora, potvrde poslodavca ili sl., a koja mora sadržavati vrstu poslova koju je obavljao i razdoblja u kojem je kandidat obavljao navedene poslove) a koje je evidentirano u matičnoj evidenciji Hrvatskog zavoda za mirovinsko osiguranje,
6. dokaz o ukupnom radnom iskustvu (presliku potvrde ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje),
7. uvjerenje da se protiv kandidata ne vodi kazneni postupak i da nije pravomoćno osuđen za kaznena djela iz članka 15. ZSN (ne starije od 6 (šest) mjeseci od dana objave ovog Javnog natječaja),
8. vlastoručno potpisanu izjavu da za prijam u službu ne postoje zapreke iz članka 15. i 16. Zakona,
9. važeći Certifikat u području javne nabave (preslika),
10. dokaz o položenom državnom ispitu (preslika uvjerenja)
11. dokazi o ostvarivanju prava prednosti pri zapošljavanju (preslika isprave kojom dokazuje prednost).

Isprave se mogu priložiti u neovjerenim preslikama te će izabrani kandidat prema potrebi poslodavcu dostaviti ili samo predočiti izvornike isprava.

Dokaz o zdravstvenoj sposobnosti kandidati nisu dužni priložiti uz prijavu na Javni natječaj već će istu ishoditi prije donošenja rješenja o prijmu u službu. Kandidat je dužan pristupiti zdravstvenom pregledu za ocjenu zdravstvene sposobnosti kada ga poslodavac na to uputi, u suprotnom se smatra da je povukao prijavu na Javni natječaj.

Urednom prijavom smatra se vlastoručno potpisana prijava koja sadrži sve podatke i priloge navedene u natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz Javnog natječaja, ne smatra se kandidatom prijavljenim na natječaj.

S kandidatima prijavljenim na natječaj provest će se testiranje i intervju, a po potrebi i provjera praktičnog rada, radi provjere znanja i sposobnosti bitnih za obavljanje poslova radnog mjesta za koje se primaju.

Ako kandidat ne pristupi prethodnoj provjeri znanja, smatra se da je povukao prijavu na natječaj.

Na web stranicama Općine Lekenik ([www.lekenik.hr](http://www.lekenik.hr)) dostupan je opis poslova i podaci o plaći radnog mjesta pročelnika, kao i obavijest o načinu obavljanja prethodne provjere znanja i sposobnosti kandidata, pravni i drugi izvori za pripremanje kandidata za provjeru, te ostale informacije o natječajnom postupku.

Povjerenstvo za provedbu natječaja utvrdit će listu kandidata koji ispunjavaju formalne uvjete iz natječaja te će na navedenoj WEB stranici i na oglasnoj ploči Općine Lekenik objaviti mjesto i vrijeme održavanja prethodne provjere znanja i sposobnosti kandidata, najmanje 5 dana prije održavanja provjere.

Prijave na natječaj s traženim dokazima o ispunjavanju uvjeta sukladno javnom natječaju, dostavljaju se osobno ili preporučeno poštom u roku 8 dana od dana objave javnog natječaja u „Narodnim novinama“, na adresu: Općina Lekenik, Zagrebačka 44, Lekenik 44272, s naznakom: „Ne otvaraj – za natječaj za pročelnika“.

U prijavi na natječaj, isključivo u svrhu provođenja natječajnog postupka, navode se podaci podnositelja prijave: ime i prezime, adresa prebivališta, broj telefona i adresa e-pošte.

Nepravodobne i nepotpune prijave na natječaj neće se razmatrati, niti će podnositelji nepotpunih prijava biti pozvani na dopunu prijave. Kandidati koji podnesu nepotpune ili nepravodobne prijave na natječaj ne smatraju se kandidatima prijavljenim na natječaj.

Prijavom na natječaj kandidati daju svoj izričiti pristanak da Općina Lekenik koristi i dalje obrađuje podatke kandidata u svrhu provedbe natječajnog postupka, sukladno odredbama Opće uredbe o zaštiti podataka- Uredba (EU) 206/679 i Zakona o provedbi Opće uredbe o zaštiti osobnih podataka.

Općinski načelnik Općine Lekenik u svakom trenutku može donijeti odluku o poništenju natječaja bez posebnog obrazloženja.

O rezultatima natječaja kandidati će biti obaviješteni u zakonskom roku od 60 dana od isteka roka za podnošenje prijava.

**OPĆINSKI NAČELNIK**

**Ivica Perović, ing.prom.**